**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Изменение на Решение № 1380, прието с Протокол № 49/15.06.2023 г.

**УВАЖАЕМИ ОБЩИНСКИ СЪВЕТНИЦИ,**

През месец октомври 2023 г. Община Русе получи положителна оценка на проектно предложение „***Прилагане на мерки за енергийна ефективност на ДГ „Зора“ находяща се на ул. „Измаил“ №4, гр. Русе*“** по подпрограма “Енергийна ефективност на общински училища и детски градини“ към Инвестиционна програма за климата на Националния доверителен екофонд.

Проектът предвижда дейности по извършване на СМР, полагане на външна топлоизолация на стени, топлоизолиране на покрив, смяна на дограма, мерки по отоплителна инсталация, изграждане на система за сградна автоматизация и управление, монтаж на фотоволтаична централа за производство на ел. енергия за собствени нужди. От изготвените към момента на кандидатстване през юни 2023 г. технически документи (Обследване за енергийна ефективност на сгради, придружено със Сертификат за енергийни характеристики на сграда в експлоатация №00463АСП0059 от 20.02.2023 г.) е видно, че прогнозните разходи за реализиране на инвестицията възлизат на общо **612 823, 83 лв.**, от които **192 823, 83 г**. собствено финансиране одобрено с Ваше Решение № 1380. Максималният размер на БФП от страна на Национален доверителен екофонд е в рамките на до **420 000 лв.**

Съгласно посоченото в изискванията на подпрограмата за изпълнение на одобрени проекти е наличието на инвестиционен проект. Към настоящия момент има изготвена техническа документация по всички части. Видно от представената проектна документация е повишение с 60 000 лв. на разходите за СМР. Разликата възлиза от индексация на пазарните цени на вложените материали и услуги, както и на прецизираните по всички части сметки. В тази връзка е необходимо да бъдат осигурени допълнителни средства за съфинансиране възлизащи на посочената по-горе сума.

Предвид изложеното и на основание чл. 63, ал. 2, т.1 и 2 от Правилника за организацията и дейността на Общински съвет – Русе, неговите комисии и взаимодействието му с общинската администрация и с оглед обстоятелството, че въпросът е от изключително значение, както и като се вземе предвид, че при забава на решението за дофинансиране би се стигнало до възпрепятстване изпълнение на дейностите по проекта, предлагам Общинският съвет да вземе следното:

**РЕШЕНИЕ:**

На основание чл. 21, ал.2, т.1 във връзка с ал.1, т.23 от ЗМСМА, Общински съвет - Русе

**РЕШИ:**

Изменя т.2 от Решение № 1380, прието с Протокол 49/15.06.2023 г., като следва да се чете следния текст

**„2 Дава съгласие Община Русе да осигури необходимите средства за съфинансиране в размер на 252 823,83**  **лв. от общата стойност на предвидените разходи за изпълнение на инвестицията“**

**ВНОСИТЕЛ:**

**ПЕНЧО МИЛКОВ**

*Кмет на Община Русе*

**Съгласували:**

**Златомира Стефанова**

*Зам.-кмет „МППИС“*

**Енчо Енчев**

*Зам.-кмет „Образование и култура“*

**Емилия Пенева**

*Директор на дирекция ФСД*

**Ивайло Кадишев**

*Директор на Дирекция ИИМСП*

**Елена Тодорова**

*Директор дирекция „Правни дейности“*

**Изготвил:**

**Ивелина Петкова**

*Ст. експерт в отдел ИИМСП*